Alejandro González Iñárritu

**Alejandro González Iñárritu** (fon. *Alehandro Gonsales Injaritu*) jest meksički filmski filmski producent. režiser, scenarist i kompozitor. On je prvi meksički režiser koji je dobio nominaciju za Oskara za najbolju režiju i nagradu Američkog udruženja režisera za najbolju režiju – "igrani film" za svoj film *Babel* iz 2007. Također je prvi meksički režiser koji je osvojio Prix de la mise en scene (nagradu za najboljeg režisera) na Kanskom filmskom festivalu.

Njegovih pet igranih filmova – * Amores Perros * (2000), * 21 gram * (2003), * Babel * (2006) (koji sačinjavaju "trilogiju smrti"), *Biutiful* (2010) i *Birdman ili (Neočekivana vrlina neznanja)* (2014) – zaradili su široka priznanja i brojne nagrade, uključujući i *Oscare*. U 2015. godini osvojio je Oscara za najbolju režiju, najbolji originalni scenarij i najbolji film za *Birdmana*. Na 88. dodjeli "Oscara" osvojio je nagradu Oscara za najbolju režiju za njegov šesti film, *Povratnik*. On je treći po redu režiser koji je osvojio dva uzastopna Oscara nakon Johna Forda i Josepha L. Mankiewicza.

## Rane godine 
Rođen je u Mexico Cityu, sin Luz Marije González Iñárritu i Hectora Game. U dobi od 16 i 18 godina plovio je preko Atlantskog okeana na teretnom brodu i putovao širom Evrope i Afrike. On je kasnije istakao da su ova rana putovanja imala veliki utjecaj na njega kao režisera.

## Filmska karijera 
González Iñárritu započeo je svoju karijeru 1984. godine kao radijski voditelj na meksičkoj radio stanici WFM, koja je u to vrijeme bila najpopularnija stanica rock muzike u zemlji, u kojoj je "sastavljao liste pjesama sa labavim narativnim blokovima". On je kasnije postao najmlađi producent najveće kompanije masovnih medija u Latinskoj Americi Televisa. Od 1987. do 1989. godine, on je komponirao muziku za šest meksičkih igranih filmova. Za to vrijeme, González Iñárritu se upoznao sa meksičkim piscem Guillermom Arriagom, i tada počinje njihova saradnja na scenarijima. Pod Z Filmsom, počeo je pisati, producirati i režirati kratke filmove i reklame. Godine 1995., González Iñárritu je napisao i režirao svoj prvi TV pilot za Z Films, pod nazivom * Detras del Dinero *(*Iza novca*), u kojem glumi Miguel Bose. To je bio i filmski prvijenac glumca Gael García Bernala, koji će se kasnije pojaviti u filmu * Babel * i  u meksičkom filmu koji je producirao González Iñárritu. *Amores Perros* je nominiran za Oscara za najbolji strani film.

Nakon uspjeha filma * Amores Perros *, González Iñárritu i Guillermo Arriaga ponovo strukturiraju film sa međusobno ispresijecanim pričama u drugom igranom filmu, *21 gram*. Na 76. dodjeli "Oscara", Del Toro i Watts su dobili nominacije za svoje nastupe. U 2005. godini, González Iñárritu krenuo sa snimanjem svog trećeg filma, * Babel *, koji je ujedno i posljednji u njegovoj "trilogiji smrti", čiji je koautor opet Guillermo Arriaga.* Babel * se sastoji od četiri međusobno povezane priče čija radnja se odvija u Maroku, Meksiku, SAD-u i Japanu, a u filmu se koriste četiri različita jezika. U filmu glume Brad Pitt, Cate Blanchett, Adriana Barraza, Gael Garcia Bernal, Rinko Kikuchi i Kōji Yakusho. Ostatak glumačke ekipe sačinjavali su amaterski glumci. Film se takmičio na Kanskom filmskom festivalu 2006. godine, gdje je González Iñárritu primio nagradu za najboljeg režisera (Prix de la mizanscen), i postao je prvi meksički režiser koji je osvojio ovu nagradu.* Babel * je dobio sedam nominacija na 79. dodjeli "Oscara", uključujući i Oscara za najbolji film i najbolju režiju. 2007. godine film je osvojio Zlatni globus za najbolji film - drama 2007. godine. González Iñárritu je postao prvi meksički režiser koji je dobio nominaciju za Oscara za najbolju režiju i nagradu Udruženja američkih režisera za najbolju režiju - igrani film. Nakon ovog trećeg igranog filma i saradnje sa piscem Guillermom Arriagom, González Iñárritu i on su se profesionalno razišli. Nakon toga González Iñárritu je zabranio Arriagi da posjećuje setove tokom snimanja. Arriaga je 2009. godine rekao za *Los Angeles Times* da je "moralo da dođe do kraja, ali ja i dalje poštujem Iñárritua."

U 2009. godini, Gonzalez Inarritu je režirao i producirao film * Biutiful *, u kojem glumi Javier Bardem, a scenarij su zajednički napisali González Iñárritu, Armando Bo, Jr. i Nicolas Giacobone. Film je premijerno prikazan na filmskom festivalu u Cannesu u maju 2010. godine. Bardem je osvojio nagradu za najboljeg glumca u Kanu koju je podijelio sa Eliom Germanom iz filma *La nostra vita*.* Biutiful * je Iñárrituov prvi film na njegovom rodnom španskom jeziku otkako je snimio svoj debitantski igrani film * Amores Perros *. Na 68. dodjeli "Zlatnog globusa" osvojio je Zlatni globus za najbolji strani film, nagradu BAFTA za najbolji film koji nije na engleskom jeziku i BAFTA za najboljeg glumca u glavnoj ulozi. Po drugi put u njegovoj karijeri, González Iñárrituov film je bio nominiran za Oscara za najbolji strani film; Javier Bardem je bio nominiran za Oscara za najboljeg glumca.

U 2014. godini, González Iñárritu je režirao, koproducirao i bio koautor scenarija za svoju prvu komediju, * Birdman ili (neočekivana vrlina neznanja) *, u kojoj glume Michael Keaton, Edward Norton, Emma Stone, Naomi Watts, Zach Galifianakis, i Andrea Riseborough. * Birdman * je priča o propalom glumcu poznatom po ulozi kultnog superheroja koji pokušava da oživi svoju karijeru sa predstavom koja je zasnovana na kratkoj priči Raymonda Carvera  *O čemu pričamo kada govorimo o ljubavi*. Film i González Iñárritu osvojili su Zlatni globus za najbolji scenarij, i Oscare za najbolji film, najbolju režiju, i najbolji originalni scenarij.

Sljedeći film koji je režirao bio je * Povratnik *, čiji je scenarist bio Mark L. Smith na osnovu istoimenog romana Michaela Punkea. U filmu glume Leonardo DiCaprio, Tom Hardy, Domhnall Gleeson i Will Poulter. To je priča iz 19. vijeka - dramski triler o traperu Hugh Glassu, koji se pridružio firmi Rocky Mountain Fur Company na "putovanju kroz divljinu" i biva opljačkan i napušten nakon što ga je napao grizli. Snimanje *Povratnika* trajalo je devet mjeseci. Film je dobio "generalno povoljne" ocjene kritičara, i bio je nominiran za četiri Zlatna globusa a osvojio ih je ukupno tri, uključujući Zlatni globus za najbolji film - drama i najbolju režiju,

## Citati 
## Reference 
## Vanjski linkovi 
* 
* 
* 

Kategorija:Meksički režiseri
Kategorija:Meksički filmski producenti
Kategorija:Meksički scenaristi
Kategorija:Živi ljudi
Kategorija:Biografije, Mexico City
Kategorija:Rođeni 1963.